"धनुक लाल, तोरा बोलैलेॅ छौं" वीरो कहलकै।
"मुखिया जी."
"से की?"
"हमरा नै मालूम।"
"कुछ तेॅ भनक लागले होतौ।"
"भनक के बात बोलै छोॅ तेॅ।"
"अरे चुप कैन्हें होय गेलैं?"
"बात ई छै धनुक लाल कि।"
"लागै छै कुछ भांगटोॅ वाला छै। की?"
"बस हेने समझोॅ।"
"अरे कुछ तेॅ बताव मित्र।"
"मुखिया जी, भदवा चन्दर पर गुस्सैलोॅ छै।"
"से कैन्हें?"
"मंदिर वाला पंचकठिया जमीन केॅ लै।"
"की होलै ऊ जमीन पर?"
"आयकल सुनै छियै बच्चा-बुतरू।"
"हों, ओकरा सें की भेलै?"
"मुखिया जी केॅ मालूम होलोॅ छै।"
"की मालूम होलोॅ छै?"
"मालूम होलोॅ छै कि भदवां वहाँ इस्कूल खोलै लेॅ चाहै छै।"
"ई एकदम झूठ बात छेकै।"
"मुखिया जी केॅ यहेॅ मालूम छै।"
"के कहलकै?"
"के कहलकै-के जानें।"
"तेॅ आबेॅ जानलियै कि मुखिया जी आयकल खिंचलोॅ-खिंचलोॅ कैन्हें रहै छै।"
"तोहें हमरोॅ साथ वहाँ चलवे?"
"नै, ठीक नै होतै।"
"बस ऐन्हैं केॅ। हमरा वैमें सानला सें की फायदा?"
"तेॅ ठीक छै, हम्मेें अकल्ले जैवै।"
तखनिये भदवा चन्दर वही पर कहीं से आवी केॅ पहुँची गेलै। बाबू के सामना वीरो केॅ देखलकै तेॅ गोड़ छूवी केॅ प्रणाम करलकै आरो पूछलकै, "आय भोरे-भोर काका?"
"तोरा संे छिपाना की भादो!"
"की बात छेकै काका?"
"मुखिया जी नै चाहै छै..."
"की नै चाहै छै?"
"कि तोहें बच्चा सिनी के खेल के मैदान बनावोॅ मन्दिर वाला जमीन केॅ।"
"यही कहै लेॅ मुखियां तोरोॅ बाबू केॅ..."
"बोलैनें छै। की?"
"तेॅ बाबू नै, हम्में मुखिया लुग जैवै।"
"नै, तोरोॅ जाना ठीक नै होतै।" धनुकलाल कहलकै।
वैसें दुनियाश् के दिहो घुराय हो।
